Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 437

5. Ismétlés, rendszerezés, összefoglalások, felmérés Az állító és a tagadó mondatok tartalmának vizsgálata, összehasonlításuk. Tapasztalatszerzés a szavak rendjérõl a mondatban. Az igemódok fogalmának megismerése. Az igemódok és a mondatfajták kapcsolatának felfedezése. Az igék különféle módú alakjainak helyes leírása. Az egyszerû és az összetett szavak jelentésének megfigyelése. Szóalkotások: összetett szavak, tulajdonnévbõl képzett melléknevek. Helyesírási szabályok alkalmazása különbözõ írástevékenységekben: igeidõk, ragos és kiejtéstõl eltérõ írásmódú igék; felszólítást kifejezõ igealakok; igekötõs igék; tulajdonnevek, fokozott melléknevek és számnevek; ragos névszók; névutós szerkezetek; betûvel írt számnevek; a keltezés többféle formája. 30 újabb szóban a j hang helyes jelölése a tanult szófajok körébõl. Az alsó tagozaton tanult nyelvtani ismeretek rendszerezése. A tanultak alkalmazása az elsajátítás szintjét vizsgáló formatív és szummatív felmérésekben. A tapasztalt hiányosságok pótlására irányuló gyakorlások. A továbbhaladás feltételei – A tanuló értelmesen és érthetõen fejezi ki gondolatait. Használja a mindennapi érintkezésben az udvarias nyelvi fordulatokat. Beszédstílusát beszélgetõ partneréhez igazítja. – Bekapcsolódik csoportos beszélgetésbe, vitába, történetalkotásba, improvizációba, közös élményekrõl, tevékenységekrõl való beszélgetésekbe, értékelésbe. A közös tevékenységeket együttmûködõ magatartással segíti. – Másfél oldal terjedelmû – életkorának megfelelõ – szöveget megért néma olvasás útján. – Az olvasottakkal kapcsolatos véleményét értelmesen fogalmazza meg. – Elmondja az olvasottak lényegét. Megjegyzi és megnevezi olvasmányai írójának nevét. – Önállóan elolvas egy nagyobb terjedelmû irodalmi mûvet és azt tanítója irányításával feldolgozza. – Felkészülés után folyamatosan, érthetõen és értelmezõen olvassa fel az ismert szöveget. – A memoritereket szöveghûen mondja el. – Feladatainak megoldásához szükség szerint igénybe veszi az iskola könyvtárát. Eligazodik a könyvek Ajánlás az értékelési eljárásokra A kisiskolások anyanyelvi nevelésében is kitüntetett szerepe van a tanulás folyamatát kísérõ, folyamatos fejlesztõ értékelésnek. Ennek módja elsõsorban szóbeli, ritkábban írásbeli. Célja, hogy megõrizze a kezdeti tanulási motiváltságot, segítse az esetleges fejlõdésbeli lemaradások pótlását és átsegítse a tanulókat az új nyelvhasználati módok elsajátításának nehézségein, útmutatásokkal orientálja az igényes anyanyelvhasználat és a kultúraelsajátítás képességeinek, készségeinek megalapozását. A szóbeli értékelés általában a tanító feladata, de értékelhetik a tanulók is egymást és önmagukat is (pl. felolvasáskor, írásbeli feladatok esztétikumának megítélésekor, versmondáskor, olvasmányok tartalmával kapcsolatos szóbeli beszámolók, gyûjtõ munka, dramatikus játékok, megjelenítések kivitelezésének megbeszélésekor). A tanulók fejlesztésében és fejlõdésük követésében megkülönböztetett szereppel bír az írásbeli munkák azonnali javítása, értékelése és javíttatása, valamint az e tapasztalatokra épülõ, személyre szóló, differenciált tartalommal szervezett folyamatos gyakorlás. Igen fejlesztõ hatású, ha a tanító az írásbeli feladatok megoldását rövid, figyelemfelhívó, orientáló írásbeli szöveges észrevételekkel, megjegyzésekkel értékeli (pl. írásmunkák tartalmának, kivitelezésének, fogalmazványok tartalmának, helyesírásának, külsõ alakjának, tollbamondásra írás helyességének, feladatlapos munkák tartalmának ellenõrzésekor). Mind a szó-, mind pedig az írásbeli értékelés két nézõpontot egymásra vetítve vizsgálja a teljesítményt, regisztrálja a fejlõdést: a tanuló aktuális teljesítményét/fejlettségét összeveti az elvárható, a kívánatos tevékenység normákkal, fejlettségi kritériumokkal. Akkor éri el célját, ha értékeket közvetít, segítve a diákot a vele szemben támasztott követelmények megértésében és az ezeknek való megfeleléshez vezetõ utak, módok megtalálásában, felismerésében és megvalósulásában. A közoktatási törvény értelmében az alsó tagozatban félévkor, az elsõ három iskolai évben pedig a tanév végén is szövegesen kell értékelni a tanulókat. Ezek a szummatív jellegû értékelések a fent jelzett szó-és írásbeli értékelésekre épülnek, azok tapasztalatait összegzik, s az adott idõszak fejlesztési prioritásai határozzák meg tartalmukat. MATEMATIKA 1–4. évfolyam Bevezetés A matematika tanítását az általános iskola 1–4. évfolyamán a Nemzeti alaptanterv szabályozza. A célok megfogalmazásában kiemelt szerepet kap a tapasztalatszerzésen nyugvó megismerési módszerek átadása mint a sokoldalú képességfejlesztés lehetõsége. A fejlesztési feladatokat az alapvetõ matematikai gondolkodáshoz szükséges tevékenységformák gyakorlásán keresztül teljesítjük, a tananyagot a képességfejlesztés célszerû eszközeként választjuk. A fejlesztés közös, általános és részletes feladatait a NAT életkori szakaszokra osztva körvonalazza. A kerettanterv évfolyamokra bontva írja elõ. Az iskola helyi tantervének átvizsgálásakor a kerettantervi szabályozás elsõdlegesen a fejlesztési feladatok maradéktalan teljesítésére vonatkozik, ennek függvényében kerül sor a tananyag tartalmának és mennyiségének átvizsgálására. A matematika tanításának középpontjába azoknak a képességeknek a fejlesztése kerül, melyek biztosítják a tantárgy iránti érdeklõdés fenntartását, a tevékenységhez kötött alkotó gondolkodás kiépülését, a problémalátást és problémamegoldást, valamint az önálló ismeretszerzés és felfedezés örömét a korosztály életkori sajátosságainak figyelembevételével. A kerettantervben elõírt minimális óraszám keretében elsõsorban a fenti feladatokra kell összpontosítanunk. A tananyag mennyiségi növelése helyett a tanultak elmélyítésére, a „minõségre” helyezzük a hangsúlyt! A kerettantervben leírtak szerint a felsõ tagozatba lépés alapvetõ feltételeit is a „kevesebb, de alaposabb” tudás határozza meg. Ennek értelmében a felsõ tagozat 5–6. évfolyamán is rendkívül fontosnak tartjuk a tevékenységen nyugvó tapasztalatszerzés módszerét. Alapelvek, célok Az iskolai matematikatanítás célja, hogy a megfelelõ nevelõ, orientáló és irányító funkciók ellátásával lehetõleg hiteles – ezért egységes, összefüggõ – képet nyújtson a matematikáról, nemcsak mint kész, merev ismeretrendszerrõl, hanem mint sajátos emberi megismerési tevékenységrõl, szellemi magatartásról. A matematikatanítás formálja és gazdagítja az egész személyiséget, a gondolkodást érzelmi és motivációs vonatkozásokban egyaránt, alkalmazásra érett ismereteket nyújt. A matematikai gondolkodás területeinek fejlesztésével emeli a gondolkodás általános kultúráját. Szerepe a matematika különbözõ arculatainak bemutatása és érvényre juttatása, úgy mint: kulturális örökség, gondolkodásmód, alkotótevékenység, a gondolkodás örömének forrása, a mintákban, struktúrákban tapasztalható rend és esztétikum megjelenítõje, tudomány, egyéb tudományok segítõje, az iskolai tantárgyak segítõje, a mindennapi élet és a szakmák eszköze. A mûveltségi terület a matematika különbözõ témaköreinek szerves összeépülésével kívánja a matematika és a matematikai gondolkodás világát feltárni. A matematikai fogalmak, összefüggések érlelése és a gondolkodásmód kialakítása az egyre emelkedõ szintû spirális felépítést indokolja az életkori, egyéni fejlõdési és érdeklõdési sajátosságoknak, a bonyolódó ismereteknek, a fejlõdõ absztrakciós képességnek megfelelõen. Ez a felépítés lehetõvé teszi a lassabban haladókkal való foglalkozást és a tehetség kibontakoztatását egyaránt. A célok és feladatok teljesíthetõsége igényli, hogy a tananyagok megválasztásában a tanulói érdeklõdés és a pályaorientáció egyre nagyobb szerepet kapjon. Az életkori szakaszok folyamatában a differenciálásnak is egyre nagyobb szerepet kell kapnia. A matematikai nevelés célja az általános iskola kezdõ szakaszán azon képességek fejlesztése, melyek segítségével a tanulók felkészülnek az önálló ismeretszerzésre. Ennek elérésére életkoruknak megfelelõ, tapasztalaton nyugvó megismerési módszereket sajátítanak el. A személyiség sokoldalú formálása, gazdagítása, a pozitív attitûd kialakítása a kisiskolás korosztály fejlõdési ütemének figyelembevételével történik. Az ismeretelsajátítás módja az induktív megismerés a fokozatosság elvének betartásával. Ily módon eljuthatunk az egyszerû megfigyeléstõl a tudatos megfigyelésen át az észrevételek értelmezésén, megfogalmazásán keresztül a rendszerezésig, alkalmazásig. Ezzel segítjük a helyes tanulási szokások kialakítását, és más tanulási helyzetekben való alkalmazását. A matematika mûveltségi terület fejlesztésének kiemelt területei a következõk A személyiség tiszteletére nevelés. A beszélt és írott kommunikációs kultúra: mások szóban és írásban közölt gondolatmenetének meghallgatása, megértése; saját gondolatok közlése; a jelenségek értelmezéséhez illeszkedõ érvek keresése; az érveken alapuló vitakészség fejlesztése. A matematika természettudományokban, társadalomtudományokban, a humán kultúra számos ágában betöltött fontos szerepének az értése, a döntési kompetencia fejlesztése. A modellek érvényességi körének és a gyakorlatban való alkalmazhatóságának eldöntésére alkalmas kompetenciák és képességek kialakítása. A jelenségekhez illeszkedõ modellek gondolkodásmódok (analógiás, heurisztikus, becslésen alapuló, matematikai logikai, valószínûségi, konstruktív, kreatív), módszerek (aritmetikai, algebrai, geometriai, statisztikai) és leírások kiválasztásának és alkalmazásának tudása. A matematikai ismeretek gyakorlati alkalmazása. Hozzájárulás a történeti szemléletmód kialakításához. A tanulás, a matematikatanulás szokásainak képességének alakítása. A reproduktív, problémamegoldó alkotó gondolkodásmód fejlesztése. Pontos, kitartó, fegyelmezett munka végzése. A önellenõrzés igénye, módszereinek megismerése és alkalmazása. A gyors és helyes döntés képességének megalapozása, fejlesztése. Alapvetõ tevékenységek (pl. mérés), mûveletek (aritmetikai, algebrai mûveletek) automatizált végzése. A tervszerû és célirányos feladat-megoldási készség megalapozása, fejlesztése. A világról alkotott egyre pontosabb kép kialakítása. A tanult ismeretek alkotó alkalmazása más tantárgyakban, a mindennapi életben. Fejlesztési feladatok szerkezete A matematika tanulása az 1–4. évfolyamon alapozó jellegû, kettõs célrendszerre épül. Egyrészt a kognitív képességek fejlesztésére szolgál, és lehetõséget teremt a gondolkodási módszerek alkalmazására. Másrészt a tanulási szokások kiépülését segíti, rendszerességre, tudatosságra a megismerési módszerek önálló alkalmazására nevel. Az önellenõrzés képességének fejlesztésével további felfedezésre, kutatásra ösztönöz. A nevelési-oktatási feladatok sorában a képességfejlesztésnek kiemelt szerepe van.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes